ઓનલાઇન ટેલીમેડિસિન રિસર્ચ ઇન્સ્ટિટ્યૂટના ચેરમેન અને વરિષ્ઠ વૈજ્ઞાનિક રાગેશ એમ. શાહે કહ્યું કે આ એક ખાનગી, સેલ્ફ-ફાઇનાન્સ્ડ રિસર્ચ ઇન્સ્ટિટ્યૂટ છે, જે ભારતમાં સ્વયંસેવી સંસ્થા સોમચંદ ડોસાભાઈ ચેરિટેબલ ટ્રસ્ટના સહયોગમાં છેલ્લાં 21 વર્ષથી કામ કરે છે. ઓટીઆરઆઇ વિવિધ વિષયો સાથે સલામતી અને આરોગ્ય બાબતો પર પ્રોજેક્ટ્સ વિકસાવે છે. ખાસ કરીને ટેલી-હેલ્થકેરમાં ટેલીમેડિસિનનો ઉપયોગ માત્ર માનવજાત સુધી સીમિત નથી, પરંતુ પશુઓ, પક્ષીઓ, કૃષિ-પાક મેનેજમેન્ટમાં પણ ઉપયોગમાં લેવાય છે. પ્રથમ અને બીજા તબક્કાનું સંશોધન સંપૂર્ણ થઈ ગયું છે અને વ્યાવસાયિક પ્રોજેક્ટ્સ કેટલાંક વર્ષથી ચાલુ છે, જે ભારતીયોને અને સમગ્ર દુનિયાને લાભ પૂરા પાડે છે.